নিন্দুকরা নখদাঁত বের করেছিলেন। তাঁদের লক্ষ্য ছিলেন বাংলাদেশের অলরাউন্ডার শাকিব আল হাসান। সেই শাকিব জবাবটা দিয়েছেন ব্যাটেই। শ্রীলঙ্কার বিরুদ্ধে টেস্টে শাকিব সেঞ্চুরি করে সমালোচকদের মুখ বন্ধ করে দিয়েছেন। দ্বীপরাষ্ট্রের মাটিতে দাঁড়িয়ে শততম টেস্ট ম্যাচ খেলছে বাংলাদেশ।
সেই টেস্টেই শাকিব শতরান করেছেন। তাঁর ব্যাট থেকে শতরান এলেও মুখে একটি শব্দও খরচ করেননি। শাকিব অবশ্য সমালোচনার জবাব দেন না। কিন্তু তাঁর স্ত্রী শিশির চুপ করে থাকেননি। বাংলাদেশের বিখ্যাত এই অলরাউন্ডার তাঁর কেরিয়ারের পঞ্চম শতরান করার পরে শিশির ফেসবুকে সমালোচকদের একহাত নিয়েছেন। সোশ্যাল নেটওয়ার্কিং সাইটে শাকিব লিখেছেন, ‘এই শতরান নিশ্চয়ই কোনও কাজেই আসেনি।’
এখানেই শেষ নয়, শিশির আরও একধাপ এগিয়ে লিখেছেন, ‘আবারও একটা অপরাধ করে ফেললে। ওই সেঞ্চুরিটা বাড়িতে নিয়ে এসো। ওটা দিয়ে আমরা তরকারি রান্না করে খাব। হ্যাঁ, যতদিন তুমি শুধু নিজের জন্য খেলবে, তত দিন পর্যন্ত ওই রান্না করা তরকারি খাব।’  
শাকিব বলেননি। স্বামীর হয়ে নিন্দুকদের জবাব দিলেন স্ত্রী শিশিবর।